Title: Pålogga livet
Description: Å logge av smarttelefon og sosiale medier er faktisk mulig. Og det kan være helt vidunderlig! Denne boka er beviset. En inspirerende og underholdende fortelling om å si farvel til skjermene og logge på livet igjen. 
 
Forfatter Michael Stilson og radiomann Sven Bisgaard Sundet hadde i årevis irritert seg over sin egen smarttelefonbruk. I september 2023 logget de av og låste vekk telefonene. De lovet hverandre å leve ett år uten tilgang til sosiale medier eller smarttelefon, og med én time skjermtid per dag på fritiden.

I Pålogga livet forteller de hva som skjedde da livet plutselig ble analogt. Dette er en inspirerende og underholdende fortelling om å gjenoppdage seg selv og verden rundt. Det er mulig å håndtere hverdagen uten mobilen som krykke. Faktisk kan det være forløsende, ja, rent ut vidunderlig.